hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu en hu hu hu en hu hu en hu hu en hu hu en hu hu en hu hu hu pl hu hu hu hu hu hu hu sl de hu hu hu en hu
Melegség és kényelem a lakásban | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Melegség és kényelem a lakásban
Közeledik a hideg téli idő, és egy ideig velünk fog maradni. Ahhoz, hogy elviseljük az alacsony hőmérsékletet, és kellemesen érezzük magunkat, melegségre van szükségünk.
Az, hogy egy helyiséget melegnek vagy hidegnek érzünk, amikor belépünk oda, a leggyakrabban a tényleges hőmérsékletétől függ.  A melegség áradhat azonban gondosan megválasztott bútorokból, a beltéri falfestékből, és a helyiség karakterét meghatározó dekorációból és kiegészítőkből is. Bizonyára látott már olyan fényképet, mely egy melegnek, kényelmesnek tűnő helyiséget ábrázolt. Gondolkozott már azon, hogy a saját lakását is felújíthatná így? Igazából egészen egyszerű kényelmet, melegséget és meghittséget teremteni. Az alábbiakban adunk néhány ötletet arra, hogyan alakíthat ki meghitt, kényelmes otthont, mely télen még több melegséget áraszt.
Meleg beltéri falfesték kiválasztása
Egy helyiség megváltoztatására a legegyszerűbb módszer egy új beltéri falfesték kiválasztása. Beltéri falfesték kiválasztásakor fontos figyelembe venni, hogy a kívánt színárnyalat hol fekszik a színskálán. Nem csak arról van szó, hogy a kedvenc színét választja ki, hanem az is fontos, hogy a színnek meleg vagy hideg az árnyalata. A fehér, a barna, a szürke, a kék és az összes többi szín is létezik meleg és hideg árnyalatokban is. A beltéri falfesték kiválasztásánál vegye figyelembe ezt az árnyalatot; a kékes árnyalatok hidegebbek, a narancsszínűek pedig melegebbek.
Ha egy melegebb vagy hidegebb árnyalatra összpontosít, megteremtheti a helyiségben a megfelelő hangulatot, és összekapcsolhatja a benne található egyéb tárgyakat. Ha egy melegebb, semleges árnyalatú falfestéket választ, ez nem fogja optikailag megváltoztatni a helyiség méretét. Egy sötétebb árnyalatú beltéri festék optikailag valamivel kisebbé teheti a helyiséget, de adni fog hozzá egy kis plusz kényelemérzetet is.
A fények nagyon meg tudják változtatni egy helyiség légkörét. A tompított világítás kellemes, otthonos hangulatot teremt. Hasonló szabály érvényes a villanykörték kiválasztásakor is, mint a meleg beltéri falfesték esetében. Az égők egy helyiséget melegebbé vagy hidegebbé tehetnek. Ha az ablak fölé meleg színű függönyöket akaszt, ezek még egy kis melegséget vihetnek a helyiségbe. A sötétebb árnyalatok élénkíteni tudják a teret.
A megfelelő bútorok kiválasztása
A megfelelő bútorok kiválasztása még egy kicsivel kényelmesebbé teheti a szobát. Fontos az is, hogy milyen színt választ a bútorokhoz. A kanapék és fotelek mindenképpen kényelmesebb érzetet adnak a szobának.  A fából készült bútorok azonnal felmelegítik a helyiséget. Fából készült elemekkel, például keményfa padlóburkolattal, egy komóddal, (dohányzó)asztallal, gerendából készült polcokkal stb. kényelmes teret hozhat létre. Az egyedi darabokat egy hozzájuk illő készlettel kombinálhatja. A hidegséget azzal is eloszlathatja és karakteresebbé teheti a helyiséget is, ha antik vagy retró darabokat helyez el a térben.
Az i-re a pontot a kiegészítők kiválasztásával teheti fel, melyek új élettel töltik meg a helyiséget. A legkönnyebben néhány takaróval, díszpárnával és gyertyával vihet melegséget egy helyiségbe. A helyiséget könnyen át tudja alakítani, ha kicseréli a díszpárnák huzatát. A huzatoknak lehet különböző textúrája, színe és mintázata. A takarókat elegánsan összehajtogatva egy fotelre, sámlira, székre vagy kanapéra teheti. Tarthatja őket egy szép fonott kosárban is. A gyertyák is kézenfekvő választást jelentenek, ha melegséget és eleganciát szeretne teremteni. Ezek segítenek majd abban, hogy a vendégei bármelyik helyiségben kellemesen érezzék magukat. A gyertyák csodálatos, személyes illatot is áraszthatnak az otthonában.
A kandallót kiemelheti azzal, ha köré vázákat, gyertyákat, képeket vagy egy tűzifatartó kosarat tesz. A fából készült kiegészítők és díszek szintén még egy kis melegség érzetét fogják kelteni. Ezek lehetnek tálak, edényalátétek, vázák, szobrok vagy képkeretek. Ha képeket vagy más díszeket akaszt fel a falra, ügyeljen arra, hogy szellősen helyezze el őket. Ha üres helyet hagy a képek körül, jobban meg fogják ragadni a figyelmet. Ha fémből készült tárgyakat és dekorációt választ, ezeknek melegebb bronz-, réz- vagy aranyszíne legyen.
Ha a padlóra szőnyeget tesz, ez vonzerőt és azonnali kényelmet ad a helyiségnek. Nagyon sok szőnyegből lehet választani, a puha, szőrös szőnyegektől a retró darabokig. Végül pedig ne feledkezzen meg arról sem, hogy ha növényeket tesz a helyiségbe, még több életet vihet bele.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva